Μια μπόμπα στο 5.45 και τρεις λογικές επιλογές | 24/08/2021 | Stoiximabet.com\nΜια μπόμπα στο 5.45 και τρεις λογικές επιλογές\nΤο μεσοβδόμαδο κουπόνι μπορεί να μην έχει εμβόλιμη αγωνιστική στις μικρές κατηγορίες της Αγγλίας, υπάρχουν όμως αγώνες για τον δεύτερο γύρο του Λιγκ Καπ. Για τις ρεβάνς των ευρωπαϊκών παιχνιδιών θα βρείτε ανάλυση μέσα στο σάιτ. Πάμε να δούμε τι κρατάμε από το Νησί.\nΚΠΡ – Όξφορντ\nΗ ΚΠΡ μπήκε πολύ άσχημα στο ματς με τη Λέιτον Όριεντ κι έμεινε πίσω με δυο γκολ. Χωρίς να κάνει κάτι ιδιαίτερο, έδειξε χαρακτήρα στη συνέχεια και κατάφερε να ισοφαρίσει. Αν κρίνουμε από τον πρώτο γύρο, το Λιγκ Καπ δεν την πολυαπασχολεί, αφού αγωνίστηκε με πολλές αλλαγές. Από την άλλη, η Όξφορντ θα ήθελε πολύ να αποκλείσει μια ομάδα από υψηλότερη κατηγορία. Πλήρωσε την απουσίες της κόντρα στην Μπόλτον και έχασε με 2-1. Γενικά βρίσκεται σε καλή κατάσταση κι έχει τα φόντα να παραβιάσει την εστία της ποιοτικότερης ΚΠΡ. To goal/goal στο 1.80 είναι αποδεκτό.\nΜπρέντφορντ – Φόρεστ Γκριν\nΤο ξεκίνημα της Μπρέντφορντ στην Πρέμιερ Λιγκ είναι εξαιρετικό, αφού μετά τη μεγάλη νίκη επί της Άρσεναλ, απέσπασε ισοπαλία από την Κρίσταλ Πάλας. Το μυαλό της είναι στραμμένο στο επόμενο ματς πρωταθλήματος και δεν αποκλείω σήμερα να βγάλει κάποια χαλάρωση. Η Φόρεστ Γκριν είναι τρεις κατηγορίες πιο κάτω, αλλά βρίσκεται σε δαιμονιώδη φόρμα. Αυτή τη φορά παραβίασε 6 φορές την εστία της Κρόουλι και οι προσδοκίες της έχουν αυξηθεί κατακόρυφα. Εκτιμώ ότι δε θα φοβηθεί το μεγαλύτερο μέγεθος της Μπρέντφορντ και θα διεκδικήσει την πρόκριση με όσες πιθανότητες της αναλογούν. Το 2 DNB στο 5.45 αξίζει το ρίσκο.\nΜπλάκπουλ – Σάντερλαντ\nΗ Μπλάκπουλ ξεκίνησε τη χρονιά με στόχο την παραμονή στην Τσάμπιονσιπ. Το έργο της δεν είναι καθόλου εύκολο και δεν υπάρχει η πολυτέλεια να παίζει σε πολλά ταμπλό.. Από την άλλη, η Σάντερλαντ μπορεί να βρίσκεται μια κατηγορία κάτω, αλλά δεν υστερεί σε ποιότητα. Άλλωστε μέχρι πέρυσι αγωνίζονταν και οι δυο στην Α’ Αγγλίας. Λογικά θα δούμε ανοιχτό ματς και το over στο 2.05 μοιάζει αρκετά καλή περίπτωση.\nΜπάροου – Άστον Βίλα\nΗ Άστον Βίλα έδειξε την ποιότητα της στο δεύτερο ματς πρωταθλήματος και κέρδισε εύκολα τη Νιούκαστλ. Μπορεί η απουσία του Γκρίλις να είναι σημαντική, αλλά τα χρήματα από τη μεταγραφή έχουν ξοδευτεί σωστά και ίσως έχει το καλύτερο ρόστερ των τελευταίων χρόνων. Δεν έχει λόγο να αδιαφορήσει για το Λιγκ Καπ και παρά τις πιθανές αλλαγές, θα κατεβάσει ανταγωνιστική ενδεκάδα. Η Μπάροου θα παλέψει, αλλά βρίσκει απέναντι της ένα πολύ δυνατό αντίπαλο που θέλει το ματς. To διπλό από ημίχρονο στο 2.02 θα είναι η επιλογή μου.


Σφοδρή επίθεση Σταύρου Θεοδωράκη σε ΣΥΡΙΖΑ - Ειδήσεις - Νέα Κρήτη\nΤώρα διαβάζετε: Σφοδρή επίθεση Σταύρου Θεοδωράκη σε ΣΥΡΙΖΑ\nΑνανέωση 01/12/2015, 16:22\n-Στον κ.Τσίπρα δεν λείπουν κάποιοι Βουλευτές, λείπουν οι λύσεις και οι άνθρωποι.\n-60.000 ελληνικές εταιρίες ζητάνε να μετεγκατασταθούν στην Βουλγαρία. Οι εξαγωγές και οι επενδύσεις μειώνονται και η ανεργία μεγαλώνει.\nΣτα επίμονα ερωτήματα γιατί το Ποτάμι δεν συνεργάζεται με τον ΣΥΡΙΖΑ ή γιατί δεν συμπράττει μέτωπο με την ΝΔ και το ΠΑΣΟΚ ο κ. Σταύρος Θεοδωράκης απάντησε:\n«Το Ποτάμι ήρθε στην πολιτική ζωή του τόπου για να αλλάξει τα πράγματα, και αυτό δεν μπορεί να γίνει εάν συνεργαστούμε είτε με τον ΣΥΡΙΖΑ, είτε με τη ΝΔ, είτε με το ΠΑΣΟΚ. Δεν θα γίνουμε μέρος του παλιού συστήματος που πολεμάμε. Θεωρούμε ότι η καταστροφή της χώρας, η χρεοκοπία της χώρας έχει την υπογραφή τους. Οι δικές μας προτεραιότητες είναι η σύγκρουση με το κομματικό κράτος και η απελευθέρωση της ιδιωτικής πρωτοβουλίας. Και ο ΣΥΡΙΖΑ το μόνο που κάνει 10 μήνες τώρα είναι να ενισχύει το κομματικό κράτος και να προβάλει εμπόδια στην επιχειρηματικότητα, στις εξαγωγές και στις επενδύσεις."\nΧαρακτηριστικά ο επικεφαλής του Ποταμιού ανέφερε την περίπτωση του υπουργού κ.Σπίρτζη ο οποίος θέλει να διορίσει διπλές ηγεσίες στις συγκοινωνίες και σε όλους τους Οργανισμούς που εποπτεύει. Αυτό ετησίως αποτιμάται σε 100.000 ευρώ για κάθε ένα πρόσωπο που θέλει επιπλέον να διορίσει ο κ. Σπίρτζης. Σε άλλο σημείο της κουβέντας κ. Σταύρος Θεοδωράκης αποκάλυψε ότι οι διοικητές των νοσοκομείων που παύονται από τους υπουργούς για να διορίσουν τους δικούς τους διοικητές, συνεχίζουν κατά κανόνα να πληρώνονται μέχρι να τελειώσει η πενταετής σύμβαση που έχουν υπογράψει. Έτσι οι διοικήσεις των 118 νοσοκομεία της χώρας πληρώνονται και δύο και τρεις φορές ανάλογα με τις αλλαγές που κάνουν οι υπουργοί πολλές φορές και των ίδιων κομμάτων.\nΟ κ. Σταύρος Θεοδωράκης απαντώντας σε ένα καταιγισμό ερωτημάτων «γιατί το Ποτάμι ψήφισε το μνημόνιο του κ. Τσίπρα», απάντησε μεταξύ άλλων: To Ποτάμι ήταν το ρυμουλκό που κράτησε τη χώρα στην Ευρώπη. Την επόμενη μέρα του δημοψηφίσματος, ο κ. Τσίπρας ήταν πολύ κοντά στο «όχι». Είχε ένα κόμμα που διαλυόταν, ενώ το μισό του υπουργικό συμβούλιο δεν ήθελε να τον ακολουθήσει. Το Ποτάμι, λοιπόν, μπήκε στη συνάντηση με τους πολιτικούς αρχηγούς και τον πρόεδρο της Δημοκρατίας και ξεκαθάρισε πρώτο, ότι αν ο πρωθυπουργός αλλάξει άποψη και πάει στο «ναι» το Ποτάμι και οι 17 βουλευτές θα τον στηρίξουν. Αν το Ποτάμι είχε πει "όχι" και έβγαινε "απέναντι" τότε και τα παλιά κόμματα θα έλεγαν "όχι"», είπε μεταξύ άλλων ο επικεφαλής του Ποταμιού.


DOOM - Review - Unboxholics.com\nThe only way is to kill them all\nΛίγα είναι τα παιχνίδια όπου έχουν φέρει την επανάσταση ή έχουν στιγματίσει με τον έναν ή τον άλλον τρόπο το μέσο. Για κάποιους είναι το Tetris, με τη χειρουργική απλότητά του, που προσελκύει ανθρώπους όλων των ηλικιών, για άλλους είναι ο Donkey Kong και ο Mario της Nintendo, που πρακτικά γιγάντωσαν το platforming genre, και για κάποιους άλλους το Wolfenstein 3D και το Doom, που κυριολεκτικά δημιούργησαν την first-person shooter κατηγορία παιχνιδιών, με τους “παπάδες” που είχε καταφέρει να κάνει η ιδιοφυΐα του προγραμματισμού, John Carmack. Ευτυχώς, τα τελευταία χρόνια έκανε την εμφάνισή της η μόδα των reboots αγαπημένων first-person shooter παιχνιδιών μετά από απουσία πολλών χρόνων. Αναμενόμενο ήταν λοιπόν, ήταν να δούμε την περιποίηση της σειράς Doom μετά τη θερμή αποδοχή και τα διθυραμβικά σχόλια που δέχτηκαν τα Wolfenstein: The New Order και Shadow Warrior.\nΤο DOOM -ανεπίσημα Doom (2016)- αποτελεί reboot της ομώνυμης εικονικής σειράς, αναπτύχθηκε από την id Software, ενώ publisher είναι η Bethesda. Εκτός από την PC έκδοση (στην οποία βασίστηκε και το review), κυκλοφορεί και στα PS4 και Xbox One. Οι πρώτες ενδείξεις με είχαν προσωπικά ανησυχήσει. Αρχικά είχαμε έναν multiplatform τίτλο, που σημαίνει ότι θα έπρεπε να γίνει αρκετά αργός ώστε να μην προκαλεί σύγχυση στο κοινό των κονσολών. Στη συνέχεια είχαμε τις κλειστές και ανοιχτές beta του multiplayer κομματιού, οι οποίες εκτός από τον τεχνικό τομέα, δεν απέπνεαν ιδιαίτερη αισιοδοξία και τέλος η απουσία review αντιτύπων και η λήξη του εμπάργκου την ημέρα κυκλοφορίας. Προς μεγάλη μου ανακούφιση, το DOOM μου έδωσε ότι του ζήτησα, και ακόμα περισσότερα.\nΑρκετά συνοπτικά θα αναφέρω το setting στο οποίο διαδραματίζονται τα γεγονότα του παιχνιδιού. Είμαστε στον Άρη, σε ένα εργοστάσιο παραγωγής ενέργειας, όπου κάτι πάει πολύ στραβά και καλούμαστε τελικά εμείς, ο βουβός Doom Guy, να κλείσουμε για άλλη μια φορά τις πύλες της κολάσεως. Η ιστορία σε γενικές γραμμές κάνει απλά τη δουλειά της, δίνοντας στον πρωταγωνιστή μια αφορμή να σηκώσει το όπλο του και να καθαρίσει όποιον εχθρό σταθεί εμπόδιο στην αποστολή του με άκρως γραφικά βίαιους τρόπους. Τη συνταγή συμπληρώνουν το ικανοποιητικό voice acting, η μέτρια αφήγηση και τα σχετικά σύντομα και σποραδικά cut scenes και ένα plot twist που “βγάζει μάτι” από το χιλιόμετρο.\nΤο γενικότερο ύφος του παιχνιδιού δε θυμίζει horror, αλλά μια over the top arcade “σπλατεριά” με αυτογνωσία, που δεν παίρνει τον εαυτό της στα σοβαρά.\nΤο gameplay του είναι αναμενόμενα γρήγορο, ασταμάτητο με ελάχιστες καθυστερήσεις. Όπως θα είδατε και στο UH play, το παιχνίδι δεν κωλυσιεργεί καθόλου με βαρύγδουπες εισαγωγές και ψυχαναγκαστικά tutorials, από τα πρώτα δευτερόλεπτα σου δίνει ένα όπλο στα χέρια και σε αφήνει ελεύθερο να ξεπαστρέψεις τους εισβολείς της κολάσεως. Δε γίνεται καμία προσπάθεια εμπλουτισμού του gameplay με stealth κομμάτια, όπως για παράδειγμα στο Wolfenstein, ή επιλογές διαλόγων, οι developers έχοντας το «γνώθι σαυτόν» κάνουν “all in” στο δυνατό σημείο του τίτλου, που τελικά κλέβει και τις εντυπώσεις, στο ξέφρενο shooting. Η κίνηση είναι γρήγορη, αέρινη, ένας χαοτικός χορός ανταλλαγής πυρών. Στη διάθεσή του ο παίκτης έχει μια μεγάλη γκάμα όπλων (Pistol, Shotgun, Super Shotgun, Heavy Assault Rifle, Chaingun, Plasma Rifle, Gauss Cannon, Rocket Launcher), χωρίς να λείπει το BFG-9000 (με πολύ περιορισμένα πυρομαχικά) και το Chainsaw.\nΌλα έχουν την αναμενόμενη δύναμη και feedback, καθώς και αναβαθμίσεις, οι οποίες εξαρτώνται σε μεγάλο βαθμό από την εξερεύνηση που είναι διατεθειμένος να κάνει ο παίκτης. Το αλυσοπρίονο αποτελεί ένα 1-hit-kill όπλο, η χρήση του περιορίζεται σημαντικά από το αναλώσιμο fuel που χρειάζεται για να λειτουργήσει, ενώ ο άτυχος δαίμονας κάνει spawn πυρομαχικά για τα υπόλοιπα όπλα σας. Ένας μηχανισμός ο οποίος με είχε ανησυχήσει αρχικά, μέχρι που τον είδα στην πράξη, ήταν τα Glory Kills. Πρόκειται, πρακτικά, για αιμοβόρα melee finishers τα οποία μπορείς να πραγματοποιήσεις σε εχθρούς όταν βρίσκονται στα πρόθυρα του θανάτου. Διαρκούν 1 με 2 δευτερόλεπτα ώστε να μην διακόπτουν τη ροή της μάχης, αλλά αρκετά ώστε να σου δώσουν μια πολύ μικρή, σύντομη ανάσα από την ακατάπαυστη δράση, ενώ προωθούν μια πιο ριψοκίνδυνη προσέγγιση. Σαν bonus, οι εχθροί που πεθαίνουν με Glory Kills κάνουν spawn μικρά orbs υγείας και σας βγάζουν από τη δύσκολη θέση να διακόψετε το πιστολίδι για αναζήτηση των health pickups.\nΟι εχθροί που θα συναντήσετε είναι παλιοί γνωστοί από τα προηγούμενα παιχνίδια της σειράς (Imps, Cacodemons, Lost souls, Barons of Hell, Hell Knights, Mancubuses, Revenants, κα), σε πολλά πολύγωνα πλέον και μεγάλη ανάλυση, η id Software δε ρισκάρει και ακολουθεί μια δοκιμασμένη συνταγή χωρίς νέες προσθήκες, ενώ τα Boss Fights είναι τρία με κλιμακωτό βαθμό δυσκολίας. Η δομή των αποστολών μπορεί να κουράσει ορισμένους, καθώς τα objective περιορίζονται στο καθάρισμα δωματίων από συνεχόμενα κύματα δαιμόνων, ενώ η ποικιλία των εχθρών μετά τις 6 πρώτες ώρες παραμένει σταθερή. Το γενικότερο ύφος του παιχνιδιού δε θυμίζει horror, αλλά μια over the top arcade “σπλατεριά” με αυτογνωσία, που δεν παίρνει τον εαυτό της στα σοβαρά. Εκτός από τη βάση της Union Aerospace Corporation στον κόκκινο πλανήτη, όπου οι πίστες αν και αρχικά έχουν μια linear μορφή, αργότερα ανοίγουν και δημιουργούν μικρούς λαβυρίνθους, θα μεταβείτε και στην κόλαση με το ανάλογο-αναμενόμενο εικαστικό. Τα περισσότερα δωμάτια είναι ανοιχτές αρένες, ενώ τα σκοτεινά και κλειστοφοβικά περιβάλλοντα του Doom 3 αποτελούν παρελθόν. Παντού διάσπαρτα βρίσκονται collectables, τα οποία συνδέονται με την αναβάθμιση των όπλων και της στολής του χαρακτήρα μας, ενώ με την εύρεση των μυστικών δωματίων ξεκλειδώνονται 13 πίστες από το original Doom.\nΣε αντίθεση με το single player του DOOM το οποίο αναπτύχθηκε από την id Software, το multiplayer αποτελεί αποτέλεσμα της συνεργασίας του studio με την Certain Affinity, ομάδα που έχει συνεισφέρει στη δημιουργία multiplayer περιεχομένου τίτλων των σειρών Call of Duty και Halo. Το gameplay χαρακτηρίζεται από γρήγορη κίνηση και συνεχόμενη δράση, τα οποία του δίνουν ένα άρωμα παλαιάς σχολής. Η αναπλήρωση της υγείας και πυρομαχικών γίνεται με pick ups τα οποία βρίσκονται διάσπαρτα στην πίστα, ενώ τα όπλα δεν έχουν reload, ώστε να μην διακόπτεται ποτέ η ροή της μάχης. Το παιχνίδι στην κυκλοφορία του περιλαμβάνει 6 διαφορετικά game modes (Team Deathmatch, Soul Harvest, Domination, Warpath, Freeze Tag, Clan Arena), 9 διαφορετικές αρένες (Beneath, Chasm, Disposal, Excavation, Heatwave, Helix, Infernal, Perdition, Sacrilegious), 11 διαφορετικά όπλα (Chaingun, Heavy Assault Rifle, Plasma Rifle, Rocket Launcher, Super Shotgun, Vortex Rifle, Burst Rifle, Hellshot, Combat Shotgun, Lighting Gun, Static Rifle) και 7 είδη εξοπλισμού (Frag Grenade, Personal Teleporter, Tesla Rocket, Siphon Grenade, Shield Wall, Threat Sensor, Hologram).\nΤο παιχνίδι δεν κωλυσιεργεί καθόλου με βαρύγδουπες εισαγωγές και ψυχαναγκαστικά tutorials, από τα πρώτα δευτερόλεπτα σου δίνει ένα όπλο στα χέρια και σε αφήνει ελεύθερο να ξεπαστρέψεις τους εισβολείς της κολάσεως. Δε γίνεται καμία προσπάθεια εμπλουτισμού του gameplay με stealth κομμάτια, όπως για παράδειγμα στο Wolfenstein, ή επιλογές διαλόγων, οι developers έχοντας το «γνώθι σαυτόν» κάνουν “all in” στο δυνατό σημείο του τίτλου, που τελικά κλέβει και τις εντυπώσεις, στο ξέφρενο shooting.\nΥπάρχει leveling system μέσω του οποίου ξεκλειδώνεται ένας αριθμός όπλων, καθώς και 5 custom loadouts τα οποία περιλαμβάνουν δύο όπλα και ένα κομμάτι εξοπλισμού της επιλογής σας. Με το πέρας κάθε αγώνα δίνονται ως ανταμοιβή ένας αριθμός cosmetic items για την παραμετροποίηση των όπλων και της στολής σας. Με έναν πρόχειρο υπολογισμό, το σύνολο των διαφορετικών κομματιών στολής, χρωμάτων, μοτίβων και πανηγυρισμών (taunts) ξεπερνάει τα 700. Στις πίστες εκτός από τα Health και Ammo pick ups υπάρχουν τα Armor pick ups (για πανοπλία-έξτρα ζωή), τα Power Ups (με bonus όπως τα Quad Damage για προσωρινή αύξηση της ζημιάς και Invisibility το οποίο σας κάνει σχεδόν αόρατο), τα Power Weapons (το αργό αλλά θανατηφόρο Gauss Cannon που είδαμε και στο single player) και το Demon Rune, όπου με την απόκτηση του ο παίκτης μεταμορφώνεται σε έναν προεπιλεγμένο πανίσχυρο δαίμονα με αυξημένη μη αναπληρώσιμη ζωή.\nΑφού τελειώσαμε με την παρουσίαση των βασικών μηχανισμών και του περιεχομένου του multiplayer κομματιού του DOOM, ας περάσουμε στο review αυτό καθ’ αυτό. Σε αντίθεση με το single player όπου ο Doom Guy είναι μια φονική μηχανή του κιμά και μπορεί να κουβαλήσει στις τσέπες της στολής του μια ντουζίνα όπλα, στο multiplayer υπάρχει ο περιορισμός των δύο του loadout. Τα όπλα έχουν μια αδύναμη σχετικά αίσθηση, ειδικά όταν συγκριθούν με τα αντίστοιχα του single player, ενώ ένας μικρός αριθμός αυτών ξενίζουν, καθώς προωθούν την στόχευση μέσω της διόπτρας, aim-down-sights για τους αγγλομαθείς, όπως το Vortex Rifle (το Sniper Rifle του παιχνιδιού), κάτι το οποίο καθυστερεί αισθητά το κατά τα άλλα γρήγορο gameplay. Οι χάρτες παρουσιάζουν μια ικανοποιητική ποικιλία, τόσο στο σχεδιασμό -εργοστασιακός στον Άρη και βραχώδης στην κόλαση- όσο και στη δομή, με ιδανικό συνδυασμό κλειστών και ανοιχτών χώρων. Το Demon Rune, αν και μια πρωτότυπη ιδέα, δεν έχει υλοποιηθεί σωστά.\nΠρακτικά, μετατρέπει το στόχο κάθε game mode σε κυνήγι του Demon Rune, καθώς η ομάδα που το κατέχει αποκτά πολύ σημαντικό προβάδισμα στο παιχνίδι, συντελώντας έτσι στο “φαινόμενο της χιονοστιβάδας”. Μόνο στο Warpath (το game mode που φέρνει σε King of The Hill) ταιριάζει οργανικά, καθώς γίνεται spawn αντιδιαμετρικά του objective. Αν και είναι σχετικά νωρίς για να βγάλω κάποιο ασφαλές συμπέρασμα, μου φαίνεται ότι η μείωση της συχνότητας που εμφανίζεται το Rune θα βοηθούσε σημαντικά στην εξισορρόπηση της κατάστασης. Το matchmaking είναι τουλάχιστον απογοητευτικό, ενώ συνεχίζει να απουσιάζει κάποιας μορφής server browsing, και το weapon balancing θα χαρακτηριζόταν στην καλύτερη περίπτωση αμφιλεγόμενο. Με τον γενικότερο χαρακτήρα του παιχνιδιού δεν ταιριάζουν ούτε τα Taunts, τα οποία είσαι αναγκασμένος να παρακολουθείς στο τέλος κάθε αγώνα από τους παίκτες με το υψηλότερο score. Προσωπικά, θα προτιμούσα αντί για τρεις Power Rangers που χορεύουν να δω το αναλυτικό scoreboard ώστε να αξιολογήσω τόσο την δική μου απόδοση, όσο και των συμπαικτών και των αντιπάλων μου. Ευτυχώς, πολλά από τα παράπονα που είχα για τον τεχνικό τομέα της κλειστής και ανοιχτής beta, έπαψαν να ισχύουν. Field of view για όλα τα γούστα (φτάνει μέχρι τις 130 μοίρες για τους μερακλήδες των Quake), ξεκλείδωτο framerate, ικανοποιητικό optimization και δυνατότητα απενεργοποίησης του motion blur. Δυστυχώς, όμως, στον ήχο έχουμε ακόμα το υποτονικό voice over του εκφωνητή, ενώ τα περισσότερα ηχητικά εφέ δεν δίνουν το επιθυμητό feedback.\nΓενικότερα, η επιρροή της Certain Affinity φαίνεται έντονα στο multiplayer του DOOM, αφού αποτελεί ένα συνονθύλευμα στοιχείων από δημοφιλή multiplayer παιχνίδια του “σήμερα”, με πολλά υποσχόμενες ιδέες αλλά φτωχή εκτέλεση, που αποτυγχάνει να του δώσει δικό του χαρακτήρα ή έστω να δώσει μια εμπειρία αντάξια του single player. Σε καμία περίπτωση δεν μιλάμε για αναβίωση του arena shooter genre, αλλά για ένα ευχάριστο “generic” διάλειμμα λίγων ωρών μετά από πολλαπλά playthroughs της ιστορίας του παιχνιδιού, το οποίο δύσκολα, όμως, θα χαρακτήριζα ως λόγο αγοράς του τίτλου. Πέραν των single player και multiplayer, δίνεται και ένα ακόμα εργαλείο δημιουργίας αρενών και σεναρίων, το Snapmap, με συνεχώς καινούργιο υλικό φτιαγμένο από την κοινότητα. Στην αρκετά σύντομη ενασχόλησή μου βρήκα πίστες-προκλήσεις σχετικές με parkour, μικρά fanmade campaigns και ένα άκρως ενδιαφέρον horde mode που μπορεί να παιχτεί, είτε solo, είτε με μια ομάδα 4 ατόμων.\nΣτον τεχνικό τομέα, εκτός των όσων αναφέρθηκαν και στο multiplayer κομμάτι της κριτικής, έχουμε πολύ όμορφα textures και φωτισμούς, ενώ στις 12 ώρες το παιχνίδι crashare 3 φορές και υπήρξαν 2 σημεία όπου για ελάχιστα δευτερόλεπτα έκανε μεγάλη βουτιά το framerate. Δίνονται, επίσης, οι επιλογές ενεργοποίησης και απενεργοποίησης μιας μεγάλης γκάμας ρυθμίσεων σχετικά με τις πληροφορίες που είναι εμφανείς στην οθόνη. Γενικότερα, οπτικά, το DOOM είναι πανέμορφο και μεστό, με λεπτομέρειες, πλούσια πολύγωνα στους χαρακτήρες και υψηλής ανάλυσης textures. Στη μουσική του DOOM, και όσοι είχατε την τύχη να ακούσετε ένα δείγμα της στο μενού της beta ξέρετε σε τι πράγμα αναφέρομαι, έχουμε ένα αριστουργηματικό πάντρεμα industrial, metal και ηλεκτρονικών ήχων, οι οποίοι έδεναν πάντα με την δράση στην οθόνη, ανεβάζοντας την αδρεναλίνη, ενώ η παύση τους σου έδινε το πράσινο φως να πάρεις μερικές βαθιές ανάσες, καθώς σήμαινε την απουσία πλέον εχθρικών δυνάμεων από τον χώρο. Δημιουργός της, ο ταλαντούχος Mick Gordon, που τον είχαμε «ακούσει» το ίδιο ορεξάτο και στα τελευταία Wolfenstein.\nΣυνοψίζοντας : Σίγουρα, και έως ένα βαθμό δικαιολογημένα, μπορεί κανείς να γκρινιάξει για τη μικρή βάση στην ιστορία που δίνει το παιχνίδι, για την μικρή ποικιλία των εχθρών και των objective. Όντως, η διάρκεια είναι σχετικά μικρή, και αυτό γίνεται πιο έντονο στο τελικό cut scene του παιχνιδιού, το οποίο στήνει πολύ επιδεικτικά ένα επερχόμενο standalone expansion ή sequel, αφήνοντάς σε στα “κρύα του λουτρού”, ενώ θα μπορούσε κάλλιστα να αποτελεί την αρχή ενός τελευταίου Act διάρκειας ακόμα 2-3 ωρών. Πράγματι, θα ήθελα παραπάνω bosses, και γιατί όχι, ένα επίσημο horde mode αντί για το ανάλατο multiplayer. Αυτό που με κάνει να συγχωρώ αρκετά, όχι όλα, από τα παραπάνω είναι ότι κατά τη διάρκεια του campaign το παιχνίδι δε μου έδωσε ποτέ το χρόνο να σκεφτώ τί του λείπει ή τί θα μπορούσε να είναι, δεν με άφησε ποτέ να βαρεθώ, με σχεδόν 12 ώρες καθαρής non-stop δράσης. Σε μια προσπάθεια να προλάβω τυχόν γκρίνιες, παράπονα ή παρεξηγήσεις, αναφέρω ότι για τον βαθμό κάτω από το review έλαβα σε μικρότερο βαθμό υπόψη τον παράγοντα του multiplayer.\nTags: Review doom multiplayer doom 4 doom 2016 single player


ΕΡΕΥΝΩ!!! ΑΡΑ ΥΠΑΡΧΩ !!! ( What the Bleep Do We Know? ): Βραχογραφίες του Παγγαίου αποκαλύπτουν.\n''Στις παρατηρήσεις μου επάνω στις βραχογραφίες του Παγγαίου διαπίστωσα σύντομα ότι το Λιοντάρι που έχω προαναφέρει ήταν ένα από τα σχέδια που υπήρχαν χαραγμένα πάνω στο βράχο σε ημικυκλική διάταξη και αποτελούσαν ένα πανάρχαιο zωδιακό.\nΑυτός ο ζωδιακός ξεκινάει από τους Διδύμους και φθάνει μέχρι τον τοξότη και ίσως τον Αιγόκερο.\nΜάλιστα του καθέτου πολεμιστή το ακόντιο τελειώνει σε αγκυλωτό σταυρό, γνωστό σύμβολο των θρακών της περιοχής που συμβόλιzε τον Ηλιο (Απόλλωνα) κατά την αρχαιότητα. Για τους αρχαίους Ελληνες οι Δίδυμοι ήταν οι αδελφοί Κάστωρ και Πολυδεύκης.\nΟ Κάστωρ στην αρχαιότητα αναφερόταν και με το όνομα Απόλλων ή δωρικά Αππέλων κι o Πολυδεύκης ως Ηρακλής. Στους κλασικούς χρόνους συμβολιζόταν με δυο αστέρια πάνω από ένα πλοίο και για αιώνες Θεωρούνταν οι προστάτες των ναυτικών.\nΑυτό ξεκίνησε από τη συμμετοχή των διόσκουρων στην Αργοναυτική εκστρατεία. Κατά τη μυθολογία η Αργώ κινδυνεύει σε μια τρικυμία κι ο Ορφέας έπαιξε την λύρα.\nΟ Απόλλωνας.άκουσε τη λύρα του κι η τρικυμία σταμάτησε όταν δυο αστέρια εμφανίστηκαν πάνω από τα κεφάλια των διόσκουρων.\nΕτσι για αιώνες οι Διόσκουροι ήταν οι προστάτες των ναυτιλομένων.\nΟι Ελληνες όμως και οι Ρωμαίοι εηικαλούνταν τους Διόσκουρους και σε στιγμές πολέμου και πολλές φορές ορκίζονταν και σ' αυτούς, ίσως γιατί ο Κάστωρ (Απόλλων) φημιζόταν για την ιππευτική του ικανότητα και ο Πολυδεύκης για τη δύναμη των χεριών του.\nΤα αρχαιότερα όμως ίχνη της λατρείας των Διδύμων βρίσκονται στα μυστήρια της γειτονικής Σαμοθράκης που αναφέρονται ως μεγάλοι Θεοί, Εφέστιοι, Κουρήτες και ουράνιοι Δίδυμοι"....\n...Ενα άλλο σχέδιο, που παρουσιάζει εξίσου ενδιαφέρον από τις βραχογραφίες του Παγγαίου, είναι ένα σχέδιο που μόνο για αρχέγονη κατασκευή δεν μοιάζει. Αντίθετα δεν είναι δύσκολο να καταλάβουμε ότι πρόκειται για ένα υπερσύγχρονο διαστημικό όχημα με αποθήκη καυσίμων, ραντάρ, πίνακα ελέγχου, καμπίνα πλοήγησης και πλοηγό.\nΕνα σχέδιο που έρχεται να στηρίξει τη θεωρία που αναπτύξαμε πριν ότι οι φυλές αυτές των Θρακών (Αρείων) του Παγγαίου είχαν μνήμες από ένα πολιτισμό ανώτερο και εξελιγμένο.\nΕνα πολιτισμό που ενδεχομένως κάποτε να καταστράφηκε ή να εξαφανίστηκεγια λόγους που δεν γνωρίζουμε αυτή τη στιγμή.\nΠΑΡΑΚΑΤΩ ΤΟ ΒΙΒΛΙΟ ΤΟΥ Κ. ΒΟΓΙΑΤΖΗ :"Οι βραχογραφίες του Παγγαίου αποκαλύπτουν...\nστις 3/19/2014 02:25:00 π.μ.


Κορωνοϊός: Κρίσιμη η έρευνα για το εμβόλιο-σωτηρία απέναντι στο δεύτερο κύμα - Ειδήσεις - Athens magazine\nΚρίσιμη θα είναι τον επόμενο καιρό η έρευνα για το εμβόλιο, το οποίο μπορεί να αποτελέσει ένα είδος σωτηρίας απέναντι στο δεύτερο κύμα κορωνοϊού, που προμηνύεται από όλους τους επιστήμονες, με τον Σωτήρη Τσιόδρα να έχει αναφερθεί ουκ ολίγες φορές στο ζήτημα.\nΠροηγουμένως, βέβαια, είχε υπάρξει δημοσίευμα από την πλευρά του Athensmagazine.gr, που έκανε λόγο για εμβολιασμό του πληθυσμού από την 1η Ιουνίου, αλλά το Υπουργείο Υγείας διευκρινίζει, ότι πρόκειται για μια κλινική έρευνα, στο πλαίσιο της οποίας θα γίνουν και ορισμένοι εμβολιασμοί, ώστε να φανεί αν τελικά το εμβόλιο κατά της φυματίωσης μπορεί να βοηθήσει έναντι του νέου ιού.\nΤο ενημερωτικό σημείωμα του καθηγητή Παθολογίας της Ιατρικής Σχολής του ΕΚΠΑ, Ευάγγελου Γιαμαρέλλου, βέβαια, έκανε λόγο στην αρχή για πρόγραμμα εμβολιασμού, που έχει εγκριθεί από τον ΕΟΦ, κάτι που και το Athensmagazine.gr δημοσίευσε. Για αυτό το λόγο, άλλωστε, χρειάστηκαν διευκρινίσεις.\nΞεκάθαρες, μάλιστα, ήταν οι εξηγήσεις της Αναπληρώτριας Καθηγήτριας Πνευμονολογίας-Εντατικής Θεραπείας της Ιατρικής Σχολής του ΕΚΠΑ, Αναστασία Κοτανίδου. «Το εμβόλιο αυτό, είναι εκείνο που πριν από χρόνια κάναμε όλοι για προφύλαξη από την φυματίωση», ανέφερε η ίδια στον ΣΚΑΪ, συμπληρώνοντας σχετικά με το αν μας προφυλάσσει από τον κορωνοϊό πως «δεν υπάρχει κάτι τέτοιο».\nΗ ίδια εξηγεί το ζήτημα ως εξής: «Υπάρχουν κάποιες δημοσιεύσεις που λένε ότι τα άτομα που έχουν κάνει το συγκεκριμένο εμβόλιο κατά της φυματίωσης ενδεχομένως, με πάρα πολλά εισαγωγικά και ερωτηματικά μπορούν να έχουν καλύτερη ανοσολογική απάντηση στον Covid19. Μέχρι σήμερα δεν υπάρχει κάποια επίσημη τεκμηρίωση. Υπάρχουν κάποιες δημοσιεύσεις που υποστηρίζουν αυτό το πράγμα. Εκτός από αυτό υπάρχουν και κάποια άλλα εμβόλια τα οποία αναφέρεται ότι μπορούν να προσθέτουν στην ανοσολογική απάντηση του οργανισμού, όλα όμως είναι στα πλαίσια υποθέσεων και δεν υπάρχει καμία απόδειξη ακόμα».\nΚάπως έτσι, καταλήγουμε στο συμπέρασμα, ότι μαζικός εμβολιασμός δε θα γίνει, παρά μόνο σε ορισμένα άτομα, που θα συμμετάσχουν για να διαπιστωθεί, αν όντως το εμβόλιο της φυματίωσης μας βοηθά έναντι του κορωνοϊού. Σε περίπτωση ευχάριστων νέων, βέβαια, το δεύτερο «κύμα» θα μπορούσε να «αποκρουστεί» σε σημαντικό βαθμό.


9 στέκια για να ξυπνήσεις τον Ιταλό μέσα σου | Athens Voice\nΣκόρδο σοτάρεται στο τηγάνι. Ντοματίνια πέφτουν στην αγκαλιά του spaghetti (εννοείται al dente βρασμένου). Και όταν πια έρχεται η ώρα της τριμμένης παρμεζάνας, τότε είναι που τίποτα άλλο δεν έχει σημασία. Αν δεν ήμασταν Έλληνες, θα θέλαμε να ήμασταν Ιταλοί. Θα ξέραμε όλα τα μυστικά της τραγανής ζύμης και το κολπάκι για να φτιάξουμε αυθεντική καρμπονάρα. Θα περπατάγαμε στα στενά μασουλώντας πίτσα, θα λέγαμε «amore mio» σε όποιον βλέπαμε μπροστά μας και θα τσακωνόμασταν αν ο espresso δεν ερχόταν απολύτως καυτός. Λοιπόν… Ιταλοί μπορεί να μην είμαστε, αλλά τα στέκια της Ιταλίας τα έχουμε όλα.\nΣάββατο μεσημέρι για ψώνια. Ψάχνουμε το τέλειο ανοιξιάτικο φόρεμα για τη φίλη μου. Το τέλειο ανοιξιάτικο φόρεμα όμως μάλλον δεν υπάρχει. Το ένα είναι πολύ κοντό, το άλλο πολύ μακρύ. Το τρίτο έχει πολλά λουλούδια και το τέταρτο είναι μια χαρά, αλλά δεν της κάνει «αυτό το κλικ». Σηκώνω τα χέρια ψηλά. «Στοπ!», φωνάζω. «Χρειάζομαι διάλειμμα. Επίσης πεινάω». Συμφωνεί. Αλλά εκείνη νηστεύει κι εγώ ονειρεύομαι μια πλούσια μακαρονάδα. «Μην ανησυχείς», την καθησυχάζω. «Ξέρω πού θα πάμε».\nΣπρώχνουμε την πόρτα της La Pasteria και μας αγκαλιάζει μια γλυκιά μυρωδιά. To άρωμα της διάσημης πια pizza που ψήνεται στο φούρνο. Αυτή με την αυθεντική, λεπτή ιταλική ζύμη, που πρώτη σύστησε στο αθηναϊκό κοινό η La Pasteria. Καθόμαστε σε ένα τραπέζι, κοιτάμε γύρω μας και όλα μας θυμίζουν τις τρατορίες της Ρώμης. Και στο λεπτό, εμφανίζεται δίπλα μας ένα vintage καρότσι, φορτωμένο με μικρά ιταλικά ορεκτικά που τα λένε Stuzzichini. Και τι δεν υπάρχει εδώ πάνω! Τοματίνια με μοτσαρελίνι και λάδι βασιλικού. Γεμιστές μελιτζάνες με mousse ricotta και μορταδέλα. Κροκέτες ρυζιού με λουκάνικο και παρμεζάνα. Μικρές, υπέροχες μπουκιές που σου δίνουν μια πρώτη γεύση από όσα θα ακολουθήσουν.\nΦλερτάρω ανάμεσα στην carbonara (την αυθεντική, ακριβώς όπως την κάνουν στην Ιταλία) και τη θρυλική Pasta alla Parmigiana. Το ξέρεις πως αυτό το μικρό θαύμα της ιταλικής κουζίνας ετοιμάζεται μπροστά στα μάτια σου μέσα σε ένα ολόκληρο… κεφάλι παρμεζάνας; Και μόνο που σκέφτομαι τα καυτά ζυμαρικά να πέφτουν μέσα στην παρμεζάνα και να λιώνουν αργά τα τοιχώματα του τυριού, μου έρχεται να βάλω τα κλάματα.\nΗ φίλη μου δεν μένει παραπονεμένη. Ανακαλύπτει ένα ολόκληρο μενού ειδικά διαμορφωμένο για όσους νηστεύουν και από αυτό διαλέγει την αγαπημένη της Gamberi Tropicana, ένα υπέροχο πιάτο με λινγκουίνι, ψητές γαρίδες, κρέμα καρύδας και μυρωδικά. Ο χαμογελαστός σερβιτόρος μας προτείνει το κρασί από την ανανεωμένη λίστα κρασιών που ταιριάζει καλύτερα με τα πιάτα που διαλέξαμε. Και για το τέλος; Φυσικά και παίρνουμε από ένα γλυκό η καθεμία, τα επιδόρπια της La Pasteria φημίζονται εξάλλου! Ευτυχώς η φίλη μου διαλέγει τη νηστίσιμη σοκολατίνα, κι έτσι δεν θα χρειαστεί να μοιραστώ με κανέναν το καλύτερο Tiramisu της πόλης... Όπως κάθε φορά στη La Pasteria, δεν καταλαβαίνω πώς περνάει η ώρα. Χάνομαι ανάμεσα στις πληθωρικές γεύσεις και στη ζεστή ατμόσφαιρα. Όταν ξαναβγαίνω στον δρόμο, ξαφνιάζομαι που ακούω πάλι τη βουή της Αθήνας. Στα αλήθεια περίμενα να εμφανιστεί μπροστά μου η Fontana di Trevi. Αλλά αυτή τη μαγεία έχει το νόστιμο φαγητό. Σε μεταφέρει πάντα κάπου αλλού.\nwww.lapasteria.gr, Fb: @lapasteria, Insta: @lapasteria\n● Ομήρου 15, Κολωνάκι, 2103646805, www.piadinalumbro.gr, fb: Piadina Lumbro - Italian Street Food\nΜια γνήσια ιταλική ταβέρνα με δημιουργικές πινελιές\nΤρατορία στα ιταλικά σημαίνει ταβέρνα και η Trattoria Casa Bianca είναι αυτό ακριβώς: μια γνήσια ιταλική ταβέρνα, με ανθρώπους που αγαπούν να μαγειρεύουν, χρησιμοποιώντας πάντα και μόνο ολόφρεσκα υλικά. Δίπλα στις παραδοσιακές ιταλικές συνταγές, θα ανακαλύψετε και κάποιες περισσότερο μοντέρνες και δημιουργικές. Ο χώρος της είναι πραγματικά πανέμορφος. Η κουζίνα είναι ανοιχτή, το προσωπικό εξυπηρετικό και φιλόξενο, το περιβάλλον θα σας δώσει την αίσθηση ότι κάνατε ένα σύντομο ταξιδάκι μέχρι τη γειτονική μας Ιταλία. Το ίδιο και οι αξεπέραστες γεύσεις, τις οποίες επιμελούνται οι δύο ταλαντούχοι σεφ Κωνσταντίνος Νικολόπουλος και Νικόλαoς Σεμερτζίδης. Από τα ζυμαρικά και τα ριζότο μέχρι τις πίτσες, οι οποίες φτιάχνονται με την αυθεντική λεπτή ιταλική ζύμη, η οποία είναι χειροποίητη και φτιάχνεται εδώ, ενώ ιταλικά είναι και όλα τα τυριά και τα αλλαντικά. Δίπλα στα κυρίως πιάτα και κάποια εξίσου πεντανόστιμα ιταλικά ορεκτικά, όπως μπρουσκέτες, φοκάτσια που φτιάχνεται με το ίδιο ζυμάρι της πίτσας, αλλά και εξαίσιες τυροκροκέτες με μίγμα ιταλικών τυριών. Το μενού, μάλιστα, περιλαμβάνει και κάποια φανταστικά σαρακοστιανά πιάτα, σαν τα λιγκουίνι με καλαμάρι, γαρίδες και μύδια, αλλά και γλυκά για το τέλος που θα σας μείνουν αξέχαστα. Όλα αυτά μπορείτε να συνοδεύσετε με κάποια ετικέτα από την ενημερωμένη λίστα κρασιών από τον ελληνικό και ιταλικό αμπελώνα.\n● Στρ. Καραϊσκάκη 43, Χαϊδάρι, 2105821711, fb: Trattoria Casa Bianca\nΤο αυθεντικό all day ιταλικό στέκι της Κριεζώτου\nΒρίσκεται στην Κριεζώτου, θα μπορούσες όμως να το συναντήσεις σε οποιαδήποτε πόλη της Βόρειας Ιταλίας. Μικρό, ατμοσφαιρικό και νόστιμο έχει πάντα μια θέση για εσένα στο bar. Εδώ θα κάτσεις για να πιεις ένα espresso στα γρήγορα ή ένα aperitivo πριν πας σε κάποια από τις θεατρικές παραστάσεις στα γειτονικά θέατρα. Το Opera Quarta έχει κάτι παραπάνω από την αυθεντική γεύση της ιταλικής κουζίνας (επικεφαλής ο ελληνο-ιταλός σεφ Emmanuele Nocito). Σε έναν υπέροχο χώρο που σχεδίασαν ο Ανδρέας Κούρκουλας και η Μαρία Κοκκίνου (KK Architects) θα ζήσεις την ιταλική κουλτούρα στο φόρτε της. Ξεκίνα με ένα δυναμικό πρωινό και λαχταριστές επιλογές σε tramezzini, panini, ομελέτες κ.ά. Το μεσημέρι έλα για το τέλειο launch break και διάλεξε την αρωματική μακαρονάδα tartufo ή την απίστευτη Bolognese, το υπέρτατο comfort food πιάτο. Τα απογεύματα περνούν γλυκά με κάποιο aperitivo, κρασιά από τον ιταλικό και τον ελληνικό αμπελώνα, αλλά και δύο εκπλήξεις από Γαλλία και Ισπανία, καθώς και πλατό αλλαντικών και τυριών που θα μοιραστείς με την παρέα σου. Και το βράδυ; Φυσικά και έχει pizza για όλους (δοκίμασε οπωσδήποτε την τραγανή Ceasar’s) και το καλύτερο tiramisu του κόσμου, κράτα το για το τέλος. Στιγμή μη σκεφτείς τις τιμές, το Opera Quarta είναι ο ορισμός του value for money.\n● Κριεζώτου 4, Κολωνάκι, 2103647751, Fb: @OperaQuarta, insta: @OperaQuarta\nΠάμε Νάπολη στο Παγκράτι\nΣε έναν μικρό, πανέμορφο πεζόδρομο του Παγκρατίου βρίσκεται μία ιταλική εμπειρία τόσο γνήσια που θα σε κάνει να γλείφεις τα δάχτυλά σου και να φωνάζεις «bellissima!» από το πρώτο κιόλας πιάτο. Με έμφαση στις ποιοτικές πρώτες ύλες και τα φρέσκα υλικά, εδώ θα βρεις αυθεντικά ναπολιτάνικα πιάτα που ξεχειλίζουν νοστιμιά, στις πιο value for money τιμές της αγοράς. Ο Ιταλός σεφ Stefano Rossi είναι ο μαέστρος πίσω από το φιλόδοξο εγχείρημα, και έχει ως απόλυτη σπεσιαλιτέ τη ναπολιτάνικη πίτσα, για χάρη της οποίας δεν θα διστάζαμε να ταξιδέψουμε μέχρι την Ιταλία, όμως πλέον δεν χρειάζεται. Λεπτή, με μαλακό ζυμάρι, μοτσαρέλα Bufala και ντομάτα San Marzano, θα δεις διαφορετικές εκδοχές της στο μενού και θα είναι όλες εξίσου λαχταριστές. Ίσως να αγαπάμε λίγο παραπάνω την Picante, με τυρί gorgonzola. Αν είσαι περισσότερο της pasta, θα εκστασιαστείς όταν μάθεις πως όλα παρασκευάζονται στο εστιατόριο και προσγειώνονται κατευθείαν στο πιάτο σου (όπου δεν θα μείνουν για πολύ). Κορυφαίο best seller η καρμπονάρα με καπνιστή pancetta, κρόκο αυγού και pecorino. Παρόλα αυτά μη φύγεις χωρίς να δοκιμάσεις τα χειροποίητα ravioli με φρέσκα μανιτάρια, mascarpone και κρέμα τρούφας. Και για μετά το φαγητό, υπάρχουν αρκετές ευφάνταστες επιλογές από signature cocktails, έτσι ώστε να μη χρειαστεί να αποχωρήσεις από το φιλόξενο Cupola ακόμα και αν έχεις τελειώσει το φαγητό σου.\n● Ευφορίωνος 13, Παγκράτι, 2114117444, Fb: cupolatrattoria\nΑυθεντική pizza Napoletana και brunch αλά Ιταλικά στη Μαρίνα Φλοίσβου\nΆνοιξη στη Νάπολη. Πάνω από την πόλη απλώνεται η πιο όμορφη μυρωδιά του κόσμου: εκείνη της φρεσκοψημένης pizza. Για να δοκιμάσεις αυτή την pizza, όμως, δεν χρειάζεται να ταξιδέψεις μέχρι εκεί. Αρκεί να φτάσεις ως τη Μαρίνα Φλοίσβου. Εδώ σε περιμένει το Napolitivo με την αυθεντική Pizza Napoletana. Με πιστοποίηση από το Associazione Verace Pizza Napoletana (AVPN), η τρομερή αυτή pizza ψήνεται σε ξυλόφουρνο που κατασκευάστηκε στη Νάπολη με τούβλα από τον Βεζούβιο. Η ζύμη της φτιάχνεται καθημερινά στο κατάστημα από τους pizzaiolos του Napolitivo (που εκπαιδεύτηκαν στην Ιταλία από ιταλούς maestros) και ωριμάζει 12-14 ώρες πριν ψηθεί στον παραδοσιακό ξυλόφουρνο.\nΦυσικά, στη γνήσια ιταλική αυτή γειτονιά δεν θα βρείτε μόνο pizza. Εδώ, οι μέρες ξεκινούν με αρωματικό espresso, συνεχίζουν με λαχταριστά antipasti ή panini, πληθωρικές pasta, δροσερές σαλάτες, αυθεντικό gelato και φυσικά dolci, για να καταλήξουν στην απόλυτη χαλάρωση: στο aperitivo ή σε ένα ποτήρι ιταλικό κρασί. Κι αν θες να ζήσεις την εμπειρία ενός brunch αλά ιταλικά, δεν έχεις παρά να δοκιμάσεις τα αυγά που ψήνονται στον ξυλόφουρνο με αυθεντική σάλτσα Napoletana, την ιταλική εκδοχή των scrambled eggs με salsiccia, τα αφράτα pancakes con cioccolato και δεκάδες ακόμα λαχταριστές προτάσεις που όλες τους θα σε κάνουν να αναφωνήσεις: “Mama mia”!\n● Μαρίνα Φλοίσβου, Παλαιό Φάληρο, 2109840112, Fb: Napolitivo, Insta: napolitivo\nΟ πιο ωραίος κήπος των Νοτίων Προαστίων\nΑνοιχτό από τις 8 το πρωί μέχρι τη μία μετά τα μεσάνυχτα, το Casanova είναι ιδανικός προορισμός για κάθε στιγμή της ημέρας. Για έναν πρωινό καφέ, για ένα χαλαρό brunch ή ένα γευστικό πιάτο ιταλικής κουζίνας, στο ζεστό του χώρο με το βραβευμένο κήπο του θα τα απολαύσεις με το παραπάνω. Στα must πιάτα του που πρέπει να δοκιμάσεις είναι η κλασική ιταλική καρμπονάρα ή η pizza και το ossobuco Milanese, που ψήνονται παραδοσιακά στον ξυλόφουρνο. Συνόδευσε το γεύμα σου με ένα ποτήρι κρασί από την πλούσια λίστα του με επιλεγμένες ελληνικές και ιταλικές ετικέτες και μείνε να το απολαύσεις μέχρι αργά που η ατμόσφαιρα γίνεται πιο ρομαντική με χαμηλό φως και χαλαρή μουσική. Α, και μην εκπλαγείς αν δίπλα σου κάθεται κάποιος celebrity – το μαγαζί είναι κυριολεκτικά στέκι επωνύμων.\n● Αθηνάς 41 & Άρεως 2, Βουλιαγμένη, 2108963500, Fb: Casanova Italian Restaurant\nΗ Αιόλου έχει τις δικές της χειροποίητες, κολασμένες πίτσες!\nΜετά από πολλούς πειραματισμούς, ο Μιχάλης και ο Γιάννης βρήκαν το μυστικό για την τέλεια ζύμη της pizza. Δεν σταμάτησαν, όμως, εκεί. Έφτιαξαν πολλές παραλλαγές για να καλύψουν κάθε γούστο. Θες υπέροχη χειροποίητη pizza με λεπτή ζύμη; Θα βρεις 21 διαφορετικές γευστικές προτάσεις. Θες pizza πιο αφράτη; Διάλεξε τη Focaccia. Προτιμάς κάτι πιο τραγανό; Για εσένα φτιάχτηκε η Verde Fresca. Θες ένα καυτό calzone που να δαγκώνεις μπουκιά και να ξεχειλίζει η γέμιση; Υπάρχει! Δεν ξέρεις αν προτιμάς pizza ή πίτα; Εδώ είναι η Focaccopita. Όλες αυτές τις κολασμένες εκδοχές της pizza θα τις βρεις σε 4 διαφορετικά μεγέθη, που ξεκινούν από το ατομικό και φτάνουν μέχρι το extra large μέγεθος (για τους πολύ πεινασμένους). Και delivery.\nΗ πίτσα που θα πρωταγωνιστήσει στη ζωή σου!\nΑπό τις πιο νόστιμες πίτσες που έχεις δοκιμάσει στη ζωή σου, φτιαγμένες με μεράκι, από ανθρώπους που αγαπούν αυτό που κάνουν. Στον κατάλογο θα ανακαλύψεις 25 διαφορετικές λαχταριστές προτάσεις, με χειροποίητες ζύμες και σάλτσες και με προσεκτικά διαλεγμένες πρώτες ύλες. Μπορείς να διαλέξεις τη λεπτή ιταλική ζύμη, την κλασική, την αφράτη, ακόμα και με σουσάμι! Δίπλα στις πίτσες και κάποια άλλα πολύ γευστικά πιάτα, όπως ζυμαρικά, burgers, κλαμπ σάντουιτς, πεϊνιρλί, τα οποία μπορείς να απολαύσεις είτε στο φιλικό και άνετο χώρο του Pizza Yess, είτε στο σπίτι ή στο γραφείο με delivery. Καθημερινά 12.30 το πρωί με 12.30 το βράδυ, να τους ρωτήσετε για τις ενδιαφέρουσες προσφορές!\n● Αγωνιστών Στρατοπέδου Χαϊδαρίου 106, Χαϊδάρι, 2105812624


Αυτό ισχύει για ΚΑΕ ΠΑΟΚ και PAOK TV! | PAOKVoice\nΑυτό ισχύει για ΚΑΕ ΠΑΟΚ και PAOK TV!\nΕτοιμάζεται για Europa League ο Ζίβκοβιτς\nΘλάση α’ βαθμού ο Ελ Καντουρί!\n“Στόχος μας να προχωρήσουμε στην επόμενη φάση του Europa League”\nΑνακοίνωσαν Μπόλονι οι Πράσινοι!\nΤο κοινό του Μούργκ με τον Α. Ζίβκοβιτς\nΑυλαία για Europa League\nΓια τα τηλεοπτικά της ερχόμενης σεζόν και τις συζητήσεις για το PAOK TV μίλησε το μέλος του Δ.Σ. και ο χρηματοδότης της ΚΑΕ ΠΑΟΚ Θανάσης Χατζόπουλος, στη συνέντευξη τύπου που λαμβάνει χώρα στο Παλατάκι.\nΣυγκεκριμένα ανέφερε για το ζήτημα των τηλεοπτικών και την πιθανότητα κεντρικής διαχείρισης:\n«Περιμένουμε τις αποφάσεις από τον ΕΣΑΚΕ για την κεντρική διαχείριση, όσον αφορά το PAOK TV δεν έχουμε καταλήξει ακόμη, θέλουμε να δούμε το καλύτερο δυνατό συμφέρον της ομάδας. Υπάρχουν συζητήσεις και περιμένουμε».\nTags: featuredPAOK TVΜπάσκετΠΑΟΚ\nΤότε παίζει με Κράσνονταρ αν περάσει...\nΓια πάντα σπίτι της Λολίτα Λύμουρα η φανέλα με το νούμερο “5”\nΟ Δήμαρχος Θεσσαλονίκης στο πλευρό του ΠΑΟΚ!\nΣέντρα 11 Σεπτεμβριου!


Τα 10 καλύτερα ξενοδοχεία κοντά σε: Cascada Chachin - Hua Hum\nΤα καλύτερα ξενοδοχεία κοντά σε: Cascada Chachin - Hua Hum, Σαν Μαρτίν ντε λος Άντες\nCascada Chachin - Hua Hum: Διαβάστε κριτικές\nΦίλτροΣε οποιαδήποτε απόσταση από: Cascada Chachin - Hua Hum\n2,8 χλμ. από Cascada Chachin - Hua Hum\n1,2 χλμ. από Cascada Chachin - Hua Hum\n1,8 χλμ. από Cascada Chachin - Hua Hum\n2,3 χλμ. από Cascada Chachin - Hua Hum\n1,9 χλμ. από Cascada Chachin - Hua Hum\n2,7 χλμ. από Cascada Chachin - Hua Hum\n10,8 χλμ. από Cascada Chachin - Hua Hum\n19,7 χλμ. από Cascada Chachin - Hua Hum\n73,1 χλμ. από Cascada Chachin - Hua Hum\n56,9 χλμ. από Cascada Chachin - Hua Hum\n72,9 χλμ. από Cascada Chachin - Hua Hum\n58,9 χλμ. από Cascada Chachin - Hua Hum\n76,0 χλμ. από Cascada Chachin - Hua Hum\n75,1 χλμ. από Cascada Chachin - Hua Hum\n73,5 χλμ. από Cascada Chachin - Hua Hum\n73,4 χλμ. από Cascada Chachin - Hua Hum\n74,3 χλμ. από Cascada Chachin - Hua Hum\n75,6 χλμ. από Cascada Chachin - Hua Hum\n76,3 χλμ. από Cascada Chachin - Hua Hum\n2,2 χλμ. από Cascada Chachin - Hua Hum\n2,4 χλμ. από Cascada Chachin - Hua Hum\n2,6 χλμ. από Cascada Chachin - Hua Hum\n3,0 χλμ. από Cascada Chachin - Hua Hum\n3,1 χλμ. από Cascada Chachin - Hua Hum


Π Ρ Ο Σ Χ Ω Μ Ε Ν : Χάνεται η πελατεία…\nΤο Ευαγγελικό ανάγνωσμα που θα ακουσθεί αύριο μπορεί να περι-γράφει την θεραπεία της συγκύπτουσας από τον Κύριο, αλλά ταυτόχρονα μας παρουσιάζει και κάποιον αθεράπευτο, τον αρχισυνάγωγο. Χάθηκε η χαρά για την ίαση του άλλου, επειδή χάθηκε και το συμφέρον του. Η ένστασή του δεν τον δείχνει ως πιστό τηρητή των θρησκευτικών του πεποιθήσεων, αλλ΄ ως πρόφαση.\nΜε μια υγιή ύπαρξη περισσότερη, λιγότερη θα γινόταν η πελατεία του. Οι θρησκευτικοί λειτουργοί δεν θα είχαν κάποιον να τάζουν, αλλά και τα δαιμόνια να βασανίζουν. Η συμμαχία με τα πονηρά πνεύματα έφερε το πρόβλημα, η υποσχολογία το διαιώνιζε, με ανάλογα βέβαια οφέλη.\nΤο θαύμα του Κυρίου έδωσε χαρά όχι μόνο στην θεραπευμένη γυναίκα, μετά από δεκαοκτάχρονη κύρτωση, αλλά και στον λαό που έβλεπε τα θαυμάσια του Θεού. Εκείνη ελάμβανε υγεία, ο αρχισυνάγωγος (και οι όμοιοί του) έπαιρνε λύπη. Τα συμφέροντά τους έθιγε η κίνηση του Ιησού, να ακουμπήσει την ασθενούσα. Για μια ακόμη φορά φάνηκε πως η διδασκαλία τους ήταν λόγια και ποτέ πράξεις, ήταν επιταγές χωρίς αντίκρισμα, μόνο απαγορεύσεις για τους άλλους και ποτέ για τους εαυτούς τους.


Παναγιώτης Τζίμας - ideesmagazine.gr | Περιοδικό ideesmag\nO Παναγιώτης Τζίμας ανακηρύχθηκε ως ο καλύτερος αρτοποιός στην Ευρώπη για το 2021. Στον διαγωνισμό έλαβαν μέρος 520 αρτοποιοί από 17 Ευρωπαϊκές χώρες. Ο κ. Τζίμας εκπροσώπησε την Ελλάδα, με την παρασκευή μιας παραδοσιακής κουλούρας γάμου, συνταγή και έθιμο της Σαλαμίνας. Η ιστορία του Παναγιώτη Τζίμα είναι αξιέπαινη, καθώς ξεκίνησε στα 12 του για βιοποριστικούς λόγους να δουλεύει σε φούρνους στην Σαλαμίνα. Πέρασε πολλές δυσκολίες μέχρι να γίνει ο κορυφαίος όλων. Σήμερα εργάζεται στους Μύλους ΚΕΠΕΝΟΥ ως Master Baker και είναι μέλος του Acropolis chefs club of Attica. Το Ιdeesmagazine συνάντησε τον κ. Τζίμα και μίλησε μαζί του, για την ελληνική γαστρονομία, την δουλειά του αρτοποιού, για την συνταγή που αγαπά να μαγειρεύει και τη ζωή του μετά τη βράβευση.\nΣτην κορυφή της Ευρώπης. Ήταν μια δικαίωση για εσάς μετά από την μακροχρόνια καριέρα σας;\n24η Ιουλίου 2021. Ημέρα ορόσημο για εμένα και όλους τους Έλληνες αρτοποιούς. Ο τίτλος που μου απονεμήθηκε ως European Master Baker 2021 ήταν μια αναγνώριση της σταδιοδρομίας μου πάνω στην αρτοποιία για 34 συνεχόμενα έτη. Μεγάλη τιμή και κίνητρο για νέες εξερευνήσεις στο μαγικό κόσμο της αρτοποιίας. Και όπως είναι φυσικό αυτό το τρόπαιο αφιερώνεται από καρδιάς στον αγωνιστή Έλληνα αρτοποιό.\nΠρεσβευτής της ελληνικής γαστρονομίας στην Ευρώπη. Ποιες είναι οι ελληνικές γεύσεις που σαγηνεύουν τους ουρανίσκους των Ευρωπαίων;\nΚομμάτι της ελληνικής γαστρονομίας είναι και η αρτοποιία και ως γενικός γραμματέας του Acropolis chef club of Attica σας διαβεβαιώνω ότι όλη η Ευρώπη πλέον αναζητά να ακουμπήσει στον ουρανίσκο της και να γευτεί γεύσεις Ελλάδας. Είμαι στην ευχάριστη θέση να σας ανακοινώσω ότι η Ελλάδα μας έχει ανέβει πολύ ψηλά στην κλίμακα της γαστρονομίας και αυτό φαίνεται από τις μεγάλες εκδηλώσεις που δίνουν το δυναμικό παρόν.\nΠως ξεκίνησε το ταξίδι στην Αρτοποιία και ζαχαροπλαστική;\nΣτην ηλικία των 12 ετών ήταν η πρώτη επαφή με τη μαγεία. Ξεκίνησα για το χαρτζιλικάκι μου όπως όλα τα παιδιά της γενιάς μου. Από πολύ νωρίς κατάλαβα ότι αυτό είναι το επάγγελμα που θέλω να ακολουθήσω και όντως δικαιώθηκα!!! Αν ξαναγεννιόμουν με την αρτοποιία θα ασχολιόμουν!!!\nΩς γενικός γραμματέας του Acropolis chef club of Attica σας διαβεβαιώνω ότι όλη η Ευρώπη πλέον αναζητά να ακουμπήσει στον ουρανίσκο της και να γευτεί γεύσεις Ελλάδας.\nΖείτε στην Σαλαμίνα με την οικογένεια σας. Ο τόπος σας είναι ένας πόλος δύναμης και ενέργειας; Ποιες ήταν οι επιρροές σας;\nΖω στο υπέροχο νησί της Σαλαμίνας με την καταπληκτική οικογένειά μου. Έχω τρεις κόρες που είναι και η κριτική μου επιτροπή και σας διαβεβαιώνω είναι πάρα πολύ αυστηρή! Εδώ και αρκετά χρόνια προσπαθώ οι συνταγές μου να έχουν Ελληνικές ρίζες και να χρησιμοποιώ μόνο Ελληνικά προϊόντα.\nΗ Ελλάδα έχει να αναδείξει τοπικές συνταγές; Έχουν περάσει αυτές στα καταστήματα Αρτοποιίας;\nΤα τελευταία χρόνια ο Έλληνας καταναλωτής αναζητά και διψάει να γευτεί τις παραδοσιακές συνταγές της μαμάς και της γιαγιάς. Αυτό ευτυχώς έφερε τον Έλληνα αρτοποιό να ασχοληθεί σοβαρά με τις γεύσεις από τις ρίζες μας.\nΠρόσφατα επισκεφτήκατε τα Τρίκαλα για επαγγελματικούς λόγους. Τι θα ξεχωρίζατε γευστικά στην πόλη μας;\nΤα τελευταία χρόνια εργάζομαι ως Master Baker στους μύλους ΚΕΠΕΝΟΥ και η ιδιότητά μου αυτή μου έδωσε τη χαρά να επισκεφτώ την όμορφη πόλη σας. Αυτό που με εντυπωσίασε ήταν ότι όσα σημεία και να επισκέφτηκα σχετικά με την εστίαση ήταν υψηλών προδιαγραφών και δεν μπόρεσα να ξεχωρίσω κάποιο συγκεκριμένο φαγητό.\nTι θα πρέπει να έχει ο φούρνος της Γειτονιάς για να είναι πλέον ανταγωνιστικός;\nΤα σημερινά σύγχρονα αρτοποιία δεν είναι μόνο αρτοποιία. Διαθέτουν καφέ, πρωινά, ψωμί, γλυκά και πολύ συχνά βρίσκουμε και φαγητό. Η καθημερινότητα έχει κάνει τα αρτοποιία να είναι ένας χώρος συνάντησης πολλών γεύσεων.\nΈνας στόχος πολλών ετών είναι και η έκδοση ενός βιβλίου συνταγών. Είμαι πλέον πολύ κοντά στην πραγματοποίησή του. Θα είναι ένα βιβλίο που θα απευθύνεται από την νοικοκυρά έως τον πιο απαιτητικό επαγγελματία. Και όπως φυσικά είπατε θα μυρίζει Ελλάδα!!\nΘα θέλαμε να μοιραστείτε μαζί μας, την αγαπημένη συνταγή σας για παραδοσιακό τσουρέκι;\nΤο πιο διαδεδομένο Πασχαλινό αρτοσκεύασμα είναι το τσουρέκι. Σας παραθέτω μια δική μου συνταγή: 2500γρ. αλεύρι για τσουρέκια, 700γρ. ζάχαρη, 280γρ.βούτυρο γάλακτος λιωμένο, 8 αυγά, 250γρ. μαγιά φρέσκια, 850γρ. γάλα, ξύσμα από 1 πορτοκάλι, 10γρ. μαχλέπι, 10γρ. μαστίχα, 10γρ. βανίλια. ΕΚΤΕΛΕΣΗ: Ζυμώνουμε όλα τα υλικά μαζί για 20 λεπτά περίπου, ξεκουράζουμε για μισή ώρα σε ζεστό μέρος, κόβουμε, πλάθουμε και περιμένουμε να φουσκώσει για 25 λεπτά ακόμη. Αλείφουμε με ολόκληρο αυγό, πασπαλίζουμε με αμύγδαλο και ψήνουμε σε προθερμασμένο φούρνο στους 150 βαθμούς για περίπου 25 λεπτά.